# Drago Hedl

| Drago Hedl
 |
| --- |
|  Drago Hedl, novinar iz Osijeka |
|  |
| Rođenje
 | 24. I. 1950. Osijek, Hrvatska
 |
| Zanimanje
 | književni kritičar, istraživački novinar, reporter, kolumnist
 |
| Nacionalnost
 | Hrvat
 |
| Period pisanja
 | 1969. - do danas
 |
| Književne vrste
 | književna kritika, biografija
 |
|
Nagrade
* :::Knight International Journalism Award 2006.
 |

**Drago Hedl** (Osijek, 24. I. 1950), hrvatski istraživački novinar, reporter, scenarist, književni kritičar. Dobitnik je nagrade *Knight International Journalism Award,* a trenutno djeluje kao istraživački novinar i kolumnist portala Telegram.

## Počeci

Završio je studij književnosti na Filozofskom fakultetu u Zagrebu. Objavljivao je književne kritike i eseje od 1969. Od 1980. profesionalni je novinar.

## Novinarski rad

U osječkome *Glasu Slavonije* bio je zaposlen od 1980. Bio je glavni urednik tog lista od 1986. do 1991. Istjeran je s tog mjesta oružanom akcijom HDZ-a pod zapovjedništvom Branimira Glavaša.

Od 1991. do 1994. bio je osječki dopisnik i ratni reporter splitske *Slobodne Dalmacije*. Nakon toga pridružio se londonskom IWPR (Institutu za ratno i mirnodopsko izvještavanje), za koji je nekoliko godina vodio programe poučavanja mladih novinara s Balkana. Istodobno je i kasnije pisao za splitski *Feral Tribune* i riječki *Novi list*. Bio je dugogodišnji suradnik američkoga Radija *Slobodna Europa*. Njegove članke objavljivali su mnogi istaknuti dnevnici i tjednici, među njima londonski *The Guardian*, *The Times* i ciriški *Die Wochenzeitung*. Od 2008. zaposlen je u zagrebačkome *Jutarnjem listu* kao šef osječkog dopisništva i vodeći istraživački novinar, a 2015. prelazi u Telegram.

Hedl je svjetski poznat po svome istraživačkome novinarskom radu u otkrivanju ratnih zločina za srpsko-hrvatskog rata, pretežno u *Feral Tribuneu*. Za to je nagrađen, među ostalim, i Knightovom međunarodnom novinarskom nagradom, koju dodjeljuje International Center for Journalists. U obrazloženju je navedeno:

>
> „Drago Hedl je pretrpio prijetnje smrću, vladine prijetnje, prebijanja sa strane lokalnih političara i vojnika, među ostalim, i verbalne uvrede zbog svog izvještavanja o ratnim zločinima u Jugoslaviji devedesetih. Zbog borbe protiv ultranacionalizma, ratnohuškačke propagande i govora mržnje, a za toleranciju i pravnu državu, bio je optužen za izdaju. Njegova podrška zahtjevima da se optuženi za ratne zločine izruče Međunarodnom sudu za ratne zločine počinjene na području bivše Jugoslavije u Haagu još su više izazvali njegove protivnike. Ništa ga, ipak, nije udaljilo od solidnog i objektivnog pokrivanja osjetljivih tema u njegovoj domovini.“
>
>
>
>

## Knjige i scenariji

Autor je više knjiga te filmskih scenarija, među kojima je i *Vukovar – posljednji rez*, u režiji Janka Baljka u srpsko-hrvatskoj koprodukciji 2006.

## Bibliografija

* *"Smijeh na kiši"* (1969)
* *"Osječka slikovnica"* (1984)
* *"Naši obračuni s Krležom"* (1987)
* *"Žifci u škripcu"* (1988)
* *"Ratne reportaže"* (1993)
* *"Glavaš : kronika jedne destrukcije"* (2010)
* *"Skriveno lice : biografija trećeg hrvatskog predsjednika"* (2010)

## Nagrade i priznanja

* Nagrada HND *Marija Jurić Zagorka* 2000. za radijski intervju
* Knight International Journalism Award 2006.
* *Dr. Erhard Busek* Award for Better Understanding in South East Europe (SEEMO) 2011.
* Red Stjepana Radića (za osobit ljudski i profesionalni doprinos borbi za ljudska prava, promicanje pravde i demokracije te otkrivanje istine) 2011.

## Izvori

## Vanjske veze

* "Drago Hedl" Arhivirano 2012-04-05 na Wayback Machine-u